Ceo (mitoloxía)

Na mitoloxía grega, **Ceos** (en grego antigo Κοῖος *Koĩos*), 'o que sabe', 'o que pensa') era o Titán da intelixencia. Os Titáns eran os fillos xigantes de Urano (o Ceo) e Gaia (ou Xea, a Terra).

## Mitoloxía 
[miniatura|220px|Eón (o [Urano (mitoloxía)|Urano grego) ao lado da deusa Tellus (a Gaia grega), con catro fillos, pais de **Ceos**. Mosaico dunha vila romana de *Sentinum*, século III. Gliptoteca de Múnic.]]

Ceos casou coa súa irmá Febe, titánide do brillo e a Lúa, da que tivo dúas fillas: Leto (a deusa do anoitecer) e Asteria (a deusa das estrelas).

De Zeus (fillo de Crono e Rea), Leto xerou a Artemisa e a Apolo.

Ceos representaba a adiviñación polas estrelas, así como o eixe norte do ceo arredor do cal xiraban as estrelas, polo que recibiu o nome de **Polos** (en grego antigo Πόλος *Pólos*), "a bóveda celeste".

Como a súa muller (e irmá) e os seus fillos, forma parte dos Titáns siderais, e moitos mitólogos contemporáneos supoñen que baixo o reino de Cronos, presidía a boa marcha do Zodíaco.

Canda a súa muller, que representaba o centro da Terra (entendida como un disco plano), despuntou como un dos primeiros deuses proféticos, sendo Ceo o voceiro da sabedoría do seu pai Urano, e Febe a da súa nai Xea.

Neste sentido as súas dúas fillas representaban as dúas ramas da clarividencia: Leto e o seu fillo Apolo presiden o poder profético da luz e o ceo, mentres que Asteria e a súa filla Hécate fano do da noite, a escuridade e os espíritos dos mortos.

Así mesmo Apolo dividía o seu tempo entre o oráculo de Delfos, no centro da Terra, que presidía a súa avoa e, durante o inverno, nas rexións hiperbóreas, próximas ao polo que representaba o seu avó Ceo. Ambos lugares estaban custodiados por s, Pitón en Delfos e a constelación de Draco no norte axial, podendo estes representar á parella de Titáns. Segundo esta versión, Ceo sería o dragón que Atenea lanzou ao firmamento durante a Titanomaquia.

Na Titanomaquia, despois de dez anos de combate, Ceos, cos demais Titáns, foi derrotado por Zeus e os demais deuses olímpicos, axudados polos Ciclopes e os Hecatónquiros, que o encerraron no Tártaro.

Os autores posthesiódicos e latinos sitúan a Ceos entre os Xigantes xurdidos, para Virxilio, da Terra, ben dela soa ou dela e do Tártaro, pero Hixino prefire máis ben a Polos como Titán, fillo de Urano e de Gaia e como esposo da titánide Febe.

### Fragmento da *Teogonía* de Hesíodo 
::Febe entrou no leito amoroso de Ceos
::E fecundou a Deusa o Deus con amor
::Naceu Leto de negro veu
::Sempre boa aos humanos e aos Deuses inmortais
::doce desde o inicio
::a máis suave do Olimpo
::Naceu tamén Asteria
::Que Perses levou ao seu palacio
::e a desposou, e desta unión
::naceu a poderosa Hekate
::Que Zeus agraciou con espléndidos Dons...

## Notas 
## Véxase tamén 
### Outros artigos 
* Titán (mitoloxía)

### Ligazóns externas 
* Apolodoro, *Biblioteca* Apollodore. Le Detail de la Bibliothéque. (I, 2-3 ; I, 8-9).  
* Diodoro de Sicilia, *Biblioteca histórica* DIODORE DE SICILE. BIBLIOTHEQUE HISTORIQUE (V, 66, 1 ; V, 67, 1).  
* Hesíodo, *Teogonía* [//fr.wikisource.org/wiki/La_Th%C3%A9ogonie La Théogonie (dúas traducións: Anne Bignan e Leconte de Lisle) (v. 132-133, 207 e 404)].  
* Himnos homéricos (I a Apolo, v. 61).  
* Himnos órficos Mythorama (XXXV a Leto) Tradución do grego antigo por Leconte de Lisle.  
* Hixinio, *Fábulas* (*Excerpta ex Hygini genealogiis, volgo fabulae*) BIBLIOTHECA AUGUSTANA.(Prefacio e v. 140). 
* Ovidio, *Metamorfoses* Bibliotheca Classica Selecta (VI, 185-186).   
* Pausanias, *Descrición de Grecia* Versión bilingüe, orixinal grega e tradución francesa polo abade Gedoyn, *Pausanias ou Voyage historique, pittoresque et philosophique de la Grèce*. París, Debarle, 1796. (IV, 33, 6). ,  
* Valerius Flaccus, *Argonáuticas* Bibliotheca Classica Selecta (III, 224).   
* Virxilio, *Eneida* Bibliotheca Classica Selecta (IV, 174-179) , *Xéorxicas* Bibliotheca Classica Selecta (I, 276).